stanford-oval/wikipedia huggingface dataset:
Noël Ott

| Noël Ott |
| --- | --- |

Henkilötiedot
Syntynyt: 15. tammikuuta 1994 Sattel
Kansalaisuus:   Sveitsi
Uran tiedot
Pituus:  173 cm
Laji:  beachfutis
Seura:   Grasshopper CZ
Kilpauran kesto:  2009-
Saavutukset
Voitot:  Vuoden 2015 MM-kilpailuiden kolmanneksi paras maalintekijä
 Tietolaatikko päivitetty 28. tammikuuta 2015 
Noël Ott (s. 15. tammikuuta 1994 Sattel) on sveitsiläinen beachfutispelaaja. Hän edustaa kotimaansa Grasshopper CZ:aa ja pelaa myös Sveitsin beachfutismaajoukkueessa. 173 senttimetriä pitkä Ott on pelipaikaltaan hyökkääjä.
Ott edusti vuodet 2009-2013 Havane Shotsia. Vuonna 2014 hän siirtyi maansa pääsarjassa pelaavaan Grasshopper CZ:ään. Hänet valittiin kaudella 2012 sarjan parhaaksi pelaajaksi ja seuraavalla kaudella hän oli sarjan paras maalintekijä.
Sveitsin beachfutismaajoukkueessa Ott debytoi vuonna 2012. Kaudella 2014 hän teki Euro Beach Soccer Leaguessa 21 maalia ja kauden päätyttyä hänet valittiinkin kauden parhaaksi pelaajaksi. Marraskuussa 2014 Ott valittiin vuoden parhaaksi nuoreksi pelaajaksi maailmassa. Vuoden 2015 MM-kilpailuissa Espinhossa Ott teki kahdeksan maalia ja sai turnauksen kolmanneksi parhaan maalintekijän Bronze Shoe -palkinnon.
Käännös suomeksi
Natalia Stjernschantz

Natalia Stjernschantz (os. Kavaleff 1. heinäkuuta 1831, Helsinki–1858), on Jacob Alexejevitsch Kavaleffin (1799–1912) ja Natalia Kavaleffin (1809–1888) tytär. Hänet tunnetaan Helsingissä Valkea rouva -nimisenä kummituksena. Natalia Kavaleff syntyi kauppiasperheeseen Helsingissä 1.heinäkuuta 1831. Vaikutusvaltaisen Kavaleff-suvun tytär meni 25-vuotiaana naimisiin aatelismies Johan Stjernschantzin kanssa. Häät pidettiin Tuomarinkylän kartanossa. Kartanonomistajan tyttären Natalia Kavaleffin ja Johan Stjernschantzin esikoispoika Johan Gustaf syntyi 1857 ja kuoli vain neljän päivän ikäisenä. Pienelle pojalle pystytettiin kartanon kivisen piha-aidan kupeeseen muistokivi, jossa lukee G. Stjernschantz sekä vuosiluku 1857. Vain vuosi tapahtumasta Natalia kuoli synnytettyään kaksostyttäret.
Kummitustarina

Tarinoiden mukaan Natalia ei saanut rauhaa kuoltuaan, vaan vaeltaa edelleen kartanossa kummituksena. Ullakolla ja puistossa on nähty valkoasuinen rouva vaeltamassa ja vanhasta lastenhuoneesta kuultu hiljaista kehtolaulun hyräilyä. Hänet on nähty myös työntämässä lastenvaunuja.
Nedim Gürsel

Nedim Gürsel
Nedim Gürsel (s. 5. huhtikuuta 1951 Gaziantep, Turkki) on turkkilainen kirjailija. Hän on eturivin turkkilaisia nykykirjailijoita. Hän asuu Ranskassa ja on Ranskan kansalainen. Esikoisteoksestaan Uzun Sürmüþ Bir Yaz ('Kesä vailla loppua') hän on saanut Turkin merkittävimmän kirjallisuuspalkinnon. Hän opettaa Sorbonnessa Turkin nykykirjallisuutta ja on myös toimittaja. Hänen romaanejaan on sovitettu teatteriin ja elokuvaksi.
Gürsel haastettiin oikeuteen syytettynä, että hänen teoksensa Allahin tyttäret loukkaa islamin arvoja. Hänet kuitenkin vapautettiin syytteestä kesäkuussa 2009. Hän on joutunut muuttamaan pysyvästi Ranskaan kirjojensa saaman vastaanoton vuoksi. Hänen teoksensa (Ensimmäinen nainen) sensuroitiin 1983. Häntä vastaan ei kuitenkaan nostettu syytettä, mutta seuraus oli, että hänen teoksiaan ei vuosiin ollut saatavissa Turkissa.
Hänen ensimmäiset novellinsa ilmestyivät turkkilaisessa kirjallisuuslehdessä kun hän oli 16-vuotias. Kaunokirjallisuuden lisäksi hän on kirjoittanut esseitä ja matkakertomuksia.
Palkinnot ja tunnustukset

Turkin kielen akatemian palkinto (teoksesta Uzun Sürmüş Bir Yaz) 1977
Abdi Ipekçi -palkinto kreikkalaisten ja turkkilaisten lähentämisestä toisiinsa 1986
Ranskan Pen-kluibn Vapauden palkinto 1986 (teoksesta Sevgilim İstanbul)
Haldun Taner Citation (Tomris Uyarin Murathan Munhanin kanssa) 1987
Radio France Internationalen palkinto parhaasta ulkomaisesta käsikirjoituksesta 1990
Strugan Kultainen rintamerkki -palkinto 1992
Ranskan-Turkin kirjallisuuspalkinto "Fernand Rouillon" (teoksesta Öğleden Sonra Aşk) 2004
Ranskan valtion taiteen ja kirjallisuuden ritari 2004.
Teokset

Kadinlar Kitabi, 1975
Uzun Sürmüs Bir Yaz, 1976
Ilk Kadin, 1986 ja 2004
Sevgilim Istanbul, 1986
Son Tramvay, 1991
Saint Nazaire Günlügü, 1995
Bogazkesen, Fatih’in Romani, 1996
Balkanlara Dönüs, 1995
Nâzim Hikmet ve Geleneksel Türk Yazisi, 2000
Yasar Kemal, 2000 and 2005
Aragon: Baskaldiridan Gerçege, 2000
Sag Saglim Kavussak, Çocukluk Yillari, 2004
Allah'in Kizlari, 2008.
Mission: Impossible – Rogue Nation

| Mission: Impossible – Rogue Nation |
| --- | --- |
 Elokuvan mainosjuliste.
Ohjaaja:  Christopher McQuarrie
Käsikirjoittaja:  Christopher McQuarrie
Tarina:   Christopher McQuarrie  Drew Pearce 
Tuottaja:   Tom Cruise  J. J. Abrams  Bryan Burk  David Ellison  Dana Goldberg  Don Granger 
Säveltäjä:  Joe Kraemer
Kuvaaja:  Robert Elswit
Leikkaaja:  Eddie Hamilton
Pukusuunnittelija:  Joanna Johnston
Pääosat:   Tom Cruise  Jeremy Renner  Simon Pegg  Rebecca Ferguson  Ving Rhames  Sean Harris  Alec Baldwin 
Valmistustiedot
Valmistusmaa:  Yhdysvallat
Tuotantoyhtiö:  Skydance Productions Bad Robot Productions Paramount Pictures
Levittäjä:  UIP-Dunafilm Netflix iTunes
Ensi-ilta:   2015-07-2323. heinäkuuta 2015 (Wienin valtionooppera)  2015-07-3131. heinäkuuta 2015 (Yhdysvallat)  
Kesto:  131 minuuttia
Alkuperäiskieli:  englanti
Budjetti:  150 miljoonaa dollaria
Tuotto:  682,7 miljoonaa dollaria
Edeltäjä:  Mission: Impossible – Ghost Protocol
Seuraaja:  Mission: Impossible – Fallout
Aiheesta muualla
IMDb 
Elonet
AllMovie
Infobox OKNimi-testi OK: 
Mission: Impossible – Rogue Nation on vuonna 2015 ensi-iltansa saanut toiminta- ja vakoiluelokuva, jonka on käsikirjoittanut ja ohjannut Christopher McQuarrie. Elokuva on Mission: Impossible -elokuvasarjan viides elokuva ja jatko-osa elokuvalle Mission: Impossible – Ghost Protocol (2011). Sarjan edellisten osien tapaan Tom Cruise uusii pääroolinsa Ethan Huntina. Rogue Nationin kuvaukset alkoivat Wienissä 21. elokuuta 2014 ja päättyivät 12. maaliskuuta 2015.
Elokuvan maailmanensi-ilta oli Imax-teattereissa 31. heinäkuuta 2015.
Juoni

IMF-virasto joutuu lähes myyttisen salamurhaajien ja käskystä tappavien konnien organisaation, Syndikaatin, uhan alle. IMF:n lakkauttamisen häämöttäessä agentti Ethan Hunt kokoaa tiiminsä sen tähän asti vaikeimpaan tehtävään – todistaa Syndikaatti-organisaation olemassaolo ja ajaa se alas keinolla millä hyvänsä.
Näyttelijät

| 0 | 1 | 2 |
| --- | --- | --- |
|  Tom Cruise  | … |  Ethan Hunt   |
|  Jeremy Renner  | … |  William Brandt   |
|  Simon Pegg  | … |  Benjamin "Benji" Dunn   |
|  Rebecca Ferguson  | … |  Ilsa Faust   |
|  Ving Rhames  | … |  Luther Stickell   |
|  Sean Harris  | … |  Solomon Lane   |
|  Alec Baldwin  | … |  Alan Hunley   |
|  Simon McBurney  | … |  Atlee   |
|  Zhang Jingchu  | … |  Lauren   |
|  Jens Hultén  | … |  Janik Vinter, ”Luutohtori”   |
|  Tom Hollander  | … |  Pääministeri   |
|  Hermione Corfield  | … |  levykaupan myyjä/IMF-agentti   |
|  America Olivo  | … |  Turandot   |
Vastaanotto > Kriitikoiden arviot

Mission: Impossible – Rogue Nation on saanut hyvän vastaanoton kriitikoilta. Rotten Tomatoes -sivustolla sillä on 7,6/10 arvosana perustuen 127 arvosteluun, joista 93% oli myönteisiä. Sivuston arvosteluista antamassa yhteenvedossa lukee: ”Mission: Impossible Rogue Nation jatkaa elokuvasarjan jännittävää uudelleen tulemista – ja osoittaa, että Tom Cruise on yhä toimintatähti vailla vertaa.” Metacritic-sivustolla sen arvosana on 75/100 perustuen 40 arvosteluun.
Vastaanotto > Tuotto

11. lokakuuta 2015 mennessä Mission: Impossible – Rogue Nation on tuottanut lipputuloja yhteensä 679,5 miljoonaa dollaria. Se tuotti ensi-iltaviikonloppunaan maailmanlaajuisesti 56 miljoonaa dollaria ja oli viikonlopun katsotuin elokuva.
Aiheesta muualla

Mission: Impossible – Rogue Nation Internet Movie Databasessa (englanniksi)
Mission: Impossible – Rogue Nation Elonet.
Mission: Impossible – Rogue Nation Box Office Mojossa. (englanniksi)
Mission: Impossible – Rogue Nation Rotten Tomatoesissa. (englanniksi)
Mission: Impossible – Rogue Nation Metacriticissä. (englanniksi)
Nadia Styger

Nadia Styger (Altenmarkt-Zauchensee 2009)
Nadia Styger (s. 11. joulukuuta 1978 Zug) on sveitsiläinen alppihiihtäjä, joka on kilpaillut maailmancup-tasolla kaudesta 1998–1999 lähtien.
Styger saavutti pronssia junioreiden MM-kilpailujen syöksylaskussa Schladmingissa helmikuussa 1997. Santa Caterinan MM-kisoissa 2005 hän sijoittui supersuurpujottelussa kahdeksanneksi ja syöksyssä yhdeksänneksi. Torinon olympialaisissa 2006 hän oli syöksylaskussa viides,  Åren MM-kilpailuissa 2007 syöksyssä neljäs ja super-G:ssä seitsemäs. Vancouverin olympialaisissa 2010 hän sijoittui supersuurpujottelussa kuudenneksi ja syöksylaskussa 12:nneksi.
Styger on voittanut neljä maailmancupin osakilpailua, joista kolme supersuurpujottelussa ja yhden syöksylaskussa. Maaliskuussa 2006 hän jakoi supersuurpujottelukilpailun voiton Hafjellissa Michaela Dorfmeisterin ja Lindsey Kildow'n kanssa. Näiden neljän voiton lisäksi hän on ollut kerran toinen ja kerran kolmas maailmancupin kilpailussa. Supersuurpujottelun maailmancupin kokonaispisteissä hän sijoittui kolmanneksi kausilla 2005–2006 ja 2009–2010.
Styger on voittanut Sveitsin mestaruuden syöksylaskussa vuosina 2003, 2005 ja 2006 sekä super-G:ssä vuosina 1999, 2000 ja 2006.
Maailmancup-voitot

| Päivä | Paikka | Laji |
| --- | --- | --- |
| 11. maaliskuuta 2004 |  Sestriere | Supersuurpujottelu |
| 9. joulukuuta 2005 |  Aspen | Supersuurpujottelu |
| 3. maaliskuuta 2006 |  Hafjell | Supersuurpujottelu |
| 22. helmikuuta 2008 |  Whistler | Syöksylasku |
Aiheesta muualla

Virallinen sivusto[vanhentunut linkki] (saksaksi)
Neon Nights

| Neon Nights Dannii Minogue |
| --- | --- | --- |

Studioalbumin tiedot
 Äänitetty : 2002/2003
 Julkaistu: 17. maaliskuuta 2003 (UK)  7. lokakuuta 2003 (US)
 Tuottaja(t): Ian Masterson, Korpi & Blackcell, Terry Ronald
 Tyylilaji: Pop, Dance
 Kesto: 58.30
 Levy-yhtiö: Warner Music Group/London Records
Dannii Minoguen muut julkaisut
| Girl 1997 | Neon Nights 2003 | The Hits and Beyond 2006 |
Neon Nights on australialaisen poplaulaja Dannii Minoguen neljäs studioalbumi. Se julkaistiin Yhdysvalloissa 7. lokakuuta 2003 ja Euroopassa maaliskuussa 2003. Neon Nightista tuli Minoguen menestynein levyjulkaisu. Levyä myytiin Isossa-Britanniassa yli 150 000 kappaletta. Levyllä on neljä menestyssingleä: Put the Needle on It, I Begin to Wonder, Who Do You Love Now?, Don't Wanna Lose This Feeling.
Kappaleet

"Put the Needle on It" (Radio edit) (Johansson/Korpi/Minogue/Poole) – 3:28
"Creep" (Johansson/Korpi/Minogue/Poole) – 3:23
"I Begin to Wonder" (Ades/Dacia/Olaf/Minogue) – 3:31
"Hey! (So What)" (Jewels & Stone/Robinson) – 3:19
"For the Record" (Johansson/Korpi/Minogue/Poole) – 3:54
"Mighty Fine"  (Brown/Bunch/Cang/Smith/Winstanley) – 3:28
"On the Loop" (Alexandre/Joly/Minogue/Ronald/Troillard) – 3:20
"Push" (Guldberg/Masterson/Minogue/Ronald/Sthal) – 3:41
"Mystified" (Masterson/Minogue/Ronald) – 3:41
"Don't Wanna Lose This Feeling" (Alexandre/Joly/Khari/Minogue/Ronald/Troillard) – 3:50
"Vibe On"  (Jock-E/Kotecha/Minogue) – 3:39
"A Piece of Time"  (Alexandre/Joly/Minogue/Ronald/Troillard) – 3:20
"Who Do You Love Now?" (Radio version) (Horn/Riva) – 3:26
"It Won't Work Out" (Masterson/Minogue/Ronald) – 4:05
"Come and Get It" (Sebastian Kreig remix) (hidden track) – 6:30
Nr

Nr tarkoittaa seuraavia asioita:
eteländebele, ISO 639-1 -koodi nr, kieli
Nauru, ISO 3166-1 -koodi NR, valtio tai muu maantieteellinen alue
Pamir Airways, IATA-koodi NR, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nr”, voi hakea sivunnimihaulla, laajalla sivunnimihaulla tai tekstihaulla.
Kivikeskus (järvi Toivakassa)

| Kivikeskus |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°05′24″N, 25°53′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Pieneen Salmijärveen 
Järvinumero:  14.311.1.022
Mittaustietoja
Pinnankorkeus:  137 m  
Pituus:  300 m  
Leveys:  240 m  
Rantaviiva:  0,909 km  
Pinta-ala:  2,816 ha  
Saaria:  ei saaria 
 fiKivikeskus 
Kivikeskus  on Keski-Suomessa Toivakassa Haukanmaan lähellä sijaitseva järvi.
Maantietoa

Järven pinta-ala on 2,8 hehtaaria, se on 300 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 900 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Leppäveden lähialueeseen (14.311) se kuuluu. Järven vedenpinnan korkeus on 137 metriä mpy.
Ns

Ns tarkoittaa seuraavia asioita:
nanosekunti, tunnus ns, ajan yksikkö
nanosiemens, tunnus nS, konduktanssin yksikkö
newtonsekunti, tunnus Ns, impulssin yksikkö
Nova Scotia, postilyhenne NS, Kanadan provinssi
Nederlandse Spoorwegen, alankomaalainen rautatieyhtiö
nuorisoseura, ns., nuorten vapaa-ajan- ja sivistystoimintaa harjoittava seura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ns”, voi hakea sivunnimihaulla, laajalla sivunnimihaulla tai tekstihaulla.
Nana (albumi)

| Nana Edward Vesala Trio |
| --- | --- | --- |

Studioalbumin tiedot
 Äänitetty : 25. elokuuta 1970
 Julkaistu: 1970
 Formaatti: LP
 Tyylilaji: free jazz
 Kesto: 34.30
 Levy-yhtiö: Blue Master
Edward Vesala Trion muut julkaisut
|   | Nana 1970 |   |
Juhani Aaltosen muut julkaisut
|   | Nana 1970 | Etiquette 1974 |
Nana on Edward Vesalan johtaman Edward Vesala Trion albumi vuodelta 1970. Rumpali Vesalan lisäksi levyllä soittavat saksofonisti Juhani Aaltonen sekä norjalainen basisti Arild Andersen. Levy on ensimmäisiä suomalaisia free jazz-levytyksiä.
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Alhambra Mood | Aaltonen | 6.35 |  |  |  |  |  |  |
| 2. | Nana | Aaltonen/Andersen/Vesala | 4.15 |  |  |  |  |  |  |
| 3. | Joiku | Aaltonen | 7.10 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 4. | My B | Andersen | 5.05 |  |  |  |  |  |  |
| 5. | Gamma | Aaltonen | 6.00 |  |  |  |  |  |  |
| 6. | Fill In | Vesala | 1.25 |  |  |  |  |  |  |
| 7. | Albatros | Aaltonen | 4.00 |  |  |  |  |  |  |
Kokoonpano

Edward Vesala – rummut
Juhani Aaltonen – tenorisaksofoni ja sopraanosaksofoni
Arild Andersen – basso
Jorma Vuorinen – äänittäjä
Kimmo Laaksonen – äänittäjä
Juho Nyhtänköljä – kansikuva
Jarmo Sermilä – esittelyteksti
Aiheesta muualla

Albumi kuunneltavissa Youtubessa
Nana discogs.com -sivustolla
Niittyhuippu

| Niittyhuippu |
| --- | --- |
 Niittyhuippu helmikuussa 2018.
Tiedot
Sijainti:  Niittykumpu, Espoo, Suomi
Koordinaatit:  60.1704°N, 24.7635°E
Rakennettu:  2015–2017
Avajaiset:  30. lokakuuta 2017
Käyttötarkoitus:  asuinrakennus
Tila:  valmis
Yritykset
Urakoitsija:  SRV
Tekniset tiedot
Kerroksia:  24
Hissien määrä:  2
Korkeus
Kattokorkeus:  90 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Niittyhuippu on tornitalo Espoon Niittykummussa. Se sijaitsee Niittykummun metroaseman yhteydessä. Niittyhuippu on 90 metriä korkea, ja siinä on 24 kerrosta. Asuinkerrostalo valmistui 30. lokakuuta 2017.
Niittyhuipun 10 alinta kerrosta on varattu Saton vuokra-asunnoille, ja kerroksissa 11–24 on omistusasuntoja. Talon alakerroksissa sijaitsee kauppakeskus Niitty, jonne asukkaat pääsevät suoraan hissillä. Talon ylimmässä kerroksessa on asukkaiden käytössä oleva kattoterassi.
Aiheesta muualla

Niittyhuipulla tuulee – rakennustaito.fi
Niittyaho

Niittyahon koulu
Niittyaho (aikaisemmin Niittuaho) on noin 450 asukkaan kylä Muuramessa. Niittyahossa toimii Niittyahon kyläyhdistys ja Niittyahon vanhempainyhdistys.
Niittyaho sijaitsee noin viiden kilometrin päässä Muuramen kirkonkylästä ja 20 kilometrin päässä Jyväskylästä. Siellä toimii kyläkoulu. Niittyahon Harjun tarjoamia liikuntamahdollisuuksia ovat muiden muassa talvella hiihtoladut ja kesällä lenkkeilypolut. Talvella Niittyahon koulun pihaan jäädytetään luistinrata.
Aiheesta muualla

Kuvia tai muita tiedostoja aiheesta Niittyaho Wikimedia Commonsissa
Natalia Streignard

Natalia Streignard vuonna 2007.
Natalia Martínez Streignard (s. 9. syyskuuta 1970 Madrid, Espanja) on venezuelalainen näyttelijä, joka tunnetaan muun muassa roolistaan Valentina Villanuevana televisiosarjassa Tuhkimotarina sekä roolistaan La Tormentassa Maria Teresa Montillana.
Streignard syntyi Espanjan pääkaupungissa argentiinalaiselle äidille ja saksalaiselle isälle. Koko perhe muutti Venezuelaan tyttären ollessa kolmivuotias. Yhdeksänvuotiaana hän alkoi käydä näyttelijäkoulua. Hänen uransa alkoi Miss Venezuela -kisoista, joista hänet pyydettiin koekuvauksiin, ja vuonna 1992 Streignard saikin pari televisioroolia. Tämän jälkeen hän on näytellyt monissa telenoveloissa. Hän voitti vuonna 2004 INTE Awardin vuoden naisnäyttelijän palkinnon.
Streignard oli naimisissa kuubalaisen näyttelijän Mario Cimarron kanssa.
Filmografia

La niña de mis ojos (2001)
Tuhkimotarina (Mi Gorda Bella) : Valentina Villanueva Lanz/Bella de la Rosa Montiel (2002–2003)
La Tormenta: Maria Teresa Montilla (2005)
"Al Rojo Vivo Con María Celeste" (2007)
Aiheesta muualla

Natalia Streignard Internet Movie Databasessa. (englanniksi)
Noël Leslie

Noël Leslie
Lucy Noël Martha Leslie, Rothesin kreivitär (25. joulukuuta 1878 – 12. syyskuuta 1956) oli 19. Rothesin jaarlin vaimo. He menivät naimisiin 19. huhtikuuta 1900.
Elämäkerta

Leslie syntyi Kensingtonissä, Lontoossa. Noëlle, kuten hän kirjoitti nimensä, oli Thomas ja Clementina Dyer-Edwardesin ainoa lapsi.
Lordi ja Lady Rothesilla oli kaksi lasta:
Malcolm George Dyer-Edwardes Leslie, Lordi Leslie (myöhemmin 20. Rothesin jaarli) (1902–1975), meni naimisiin Beryl Violet Dugdalen, kapteeni James Lionel Dugdalen and Maud Violet Woodroffen tyttären kanssa 17. heinäkuuta, 1926 ja saivat lapsia.
The Honourable John Wayland Leslie (1909–1991)
Noëlle Rothes muistetaan parhaiten RMS Titanicin turman selviytyjänä. Hän astui laivaan yhdessä vanhempiensa, Thomas ja Clementina Dyer-Edwardesin, serkun, Gladys Cherryn, ja palvelijattaren Roberta Maionin kanssa. Hänen vanhempansa poistuivat laivasta Cherbourgissa, kun muut jatkoivat matkalla New Yorkiin ja mahdollisesti Vancouveriin.
Kreivitär, hänen serkkunsa ja palvelijatar pelastautuivat pelastusveneeseen 8. Veneestä vastuussa ollut merimies laittoi johtajataitoisen Rothesin vastuuseen veneen peräsimestä. Myöhemmin tämä siirtyi lohduttamaan vasta naimisiin mennyttä espanjalaista naista, jonka mies oli jäänyt uppoavaan laivaan. Tällä paikalla Rothes pysyi, kunnes vene saapui RMS Carpathian luo. Carpathialla Rothes omistautui hoitamaan pelastuneita kolmannen luokan naisia ja lapsia.  Hän ja pelastusveneestä 8 vastannut merimies pysyivät yhteydessä turman jälkeenkin.
Kun hänen miehensä kuoli maaliskuussa 1927, Lady Rothes meni uudelleen naimisiin 22. joulukuuta 1927 eversti Claud Macfien kanssa. Kreivitär Rothes säilytti arvonimensä. Pariskunnalla ei ollut lapsia. Rothes kuoli Hovessa, Sussexissa 12. syyskuuta 1956 kärsittyään jonkin aikaa sydänsairaudesta.
Käännös suomeksi
Niitty (kauppakeskus)

| Niitty |
| --- | --- |
 Kauppakeskus Niitty ja asuintornitalo Niittyhuippu.
Sijainti:  Merituulentie 36, 02200 Niittykumpu, Espoo
Avattu:  2017
Omistaja:  OP Kiinteistösijoitus
Päävuokralaisia:  K-Supermarket, S-Market, Alko, Deliroom Ukkohauki, Futo
Myymäläpinta-ala:  5 500 m²
Kävijämäärä:  2,1 Milj. (2020)
Vuosimyynti:  20,0 Milj. € (2020)
Pysäköintipaikkoja:  150
Niitty on pienehkö kauppakeskus Espoon Niittykummussa Merituulentien varrella. Se rakennettiin vuonna 2016 ja avattiin kesällä 2017. Kauppakeskuksen pinta-ala on noin 6 500 kerrosneliömetriä. Sen nimeksi valittiin Niitty lokakuussa 2016. Niityn yhteydessä on Niittykummun metroasema sekä Espoon korkein asuintornitalo Niittyhuippu.
Niityssä toimivat muun muassa päivittäistavarakaupat K-Supermarket ja S-market, Alko, apteekki, hammaslääkäriasema, muutama kahvila ja ravintola sekä pari parturi-kampaamoa.
Niityn pysäköintilaitos on ollut kuitenkin monelle este kauppakeskuksessa asioimiselle. Tunnin ilmainen pysäköintiaika on koettu kohtuuttoman hankalaksi. Ongelmaa on yritetty korjata ohjeistusta muuttamalla, mutta aiheettomia pysäköintivalvontamaksuja jaetaan edelleen.
Aiheesta muualla

Niityn verkkosivut
Noël Vandernotte

| Mitalit> Maa:   Ranska.Miesten soutu. Olympialaiset  | Mitalit> Maa:   Ranska.Miesten soutu. Olympialaiset  | Mitalit> Maa:   Ranska.Miesten soutu. Olympialaiset  | Maa:   Ranska> Miesten soutu. |
| --- | --- | --- | --- |
|  Pronssia | Berliini 1936 | perämiehellinen kaksikko |  |
|  Pronssia | Berliini 1936 | perämiehellinen nelikko |  |
Étienne Noël Henri Vandernotte (25. joulukuuta 1923 Anglet – 19. kesäkuuta 2020 Beaucaire) oli ranskalainen soudun olympiamitalisti. Hän kilpaili 12-vuotiaana  Berliinin kesäolympialaisissa 1936 saavuttaen pronssia sekä perämiehellisessä kaksikossa että nelikossa. Hän oli Fernand Vandernotten poika ja Marcel Vandernotten veljenpoika. EM-kilpailuista Vandernotte saavutti perämiehellisissä nelikoissa hopeaa vuosina 1934 ja 1935. Hän kuoli 96-vuotiaana 19. kesäkuuta 2020.
Aiheesta muualla

Noël Vandernotte Kansainvälinen olympiakomitea. (englanniksi)
Nikolai Kaškin

Nikolai Kaškin
Nikolai Dmitrijevitš Kaškin (ven. Николай Дмитриевич Кашкин; 27. marraskuuta 1839 Voronež – 15. maaliskuuta 1920 Kazan) oli venäläinen musiikkikriitikko ja -pedagogi.
Kaškinin isä oli kirjakauppias ja itseoppinut muusikko, joka antoi pojalleen varhaista musiikkikasvatusta. Kaškinia opetti myös Alexandre Dubuque. Kaškin asui Moskovassa vuodesta 1860 ja opetti Moskovan konservatoriossa vuosina 1866–1906 pianonsoittoa, musiikin teoriaa sekä musiikin historiaa. Hän oli yksi Pjotr Tšaikovskin läheisimmistä ystävistä tutustuttuaan tähän Moskovan konservatoriossa. Tšaikovski omisti säveltämänsä laulun Kaškinille, joka puolestaan arvioi usein Tšaikovskin teoksia.
Kaškin kirjoitti lukuisiin lehtiin, julkaisi aikanaan suositun oppikirjan musiikin teoriasta ja käänsi oppikirjoja venäjän kielelle. Hän julkaisi ensimmäisen elämäkerran Tšaikovskista vuonna 1894. Kaškin laati elämäkerrallisia kirjoituksia myös Anton Rubinšteinista, German Larošista, Sergei Tanejevista, Aleksandr Borodinista ja Mili Balakirevista. Hän asui Kazanissa vuodesta 1918.
Neneh Cherry

| Neneh Cherry |
| --- | --- |
 Cherry esiintymässä Katowicessa Puolassa vuonna 2014
Henkilötiedot
Koko nimi:  Neneh Marianne Karlsson
Syntynyt: 10. maaliskuuta 1964 (ikä 60) Tukholma, Ruotsi
Ammatti:  laulaja-lauluntekijä, rap-muusikko, DJ
Muusikko
Taiteilijanimi:  Neneh Cherry
Laulukielet:  englanti
Aktiivisena:  1982–
Tyylilajit:  hip hop, elektroninen tanssimusiikki, trip hop
Levy-yhtiöt:  Virgin Records
Aiheesta muualla
[nenehcherry.com Kotisivut]
  [ Muokkaa Wikidatassa ] [ ohje ]  
Neneh Cherry (oikealta nimeltään Neneh Marianne Karlsson, s. 10. maaliskuuta 1964) on ruotsalainen laulaja, lauluntekijä ja rap-muusikko.
Hänen isänsä on sierraleonelainen rumpali Ahmadu Jah, äitinsä ruotsalainen maalari ja tekstiilitaiteilija Monica Karlsson, ja isäpuolensa oli jazztrumpetisti Don Cherry. Neneh Cherryn sisarukset ovat myös tunnettuja muusikoita: Titiyo Jah, joka on Karlssonin sisarpuoli, ja Eagle-Eye Cherry, joka on Karlssonin velipuoli.
Diskografia > Albumit > Soolojulkaisut

Raw Like Sushi (1989)
Homebrew (1992)
Man (1996)
Blank Project (2014)
Broken Politics (2018)